Dit blyk dat die brand onder bome wat langs 'n sloot tussen die twee ondernemings groei, ontstaan het.
Volgens Debbie Warren, die eienaars se dogter, het sy vanoggend net na 06:00 rook en vlamme gesien toe sy die perseel wou oopsluit.
Mense van 'n aangrensende onderneming het intussen die brandweer gebel wat binne minute op die toneel was.
'n Opsigter wat op die perseel woon, is deur die rook oorval toe hy van die brand bewus geraak het en nader gegaan het. Hy is egter nie beseer nie.